Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Fanlo Mateo andreak COVID-19aren txertaketari buruz aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Alderdi Sozialista talde parlamentarioari atxikitako Patricia Fanlo Mateo andreak, Legebiltzarreko Erregelamenduan ezarritakoaren babesean, honako galdera hau aurkezten du, Osasuneko kontseilari Santos Induráin andreak Osoko Bilkuran ahoz erantzun diezaion:

Txina, gaur egun, kutsatzeen egoera kritikoan dago, hartuak zituen COVID zero neurri zorrotzak lasaitu ondoren. Txertaketa izan da eta oraindik ere bada SARS-COV-2az kutsatzearen aurka dugun babesa.

Zer neurri ari da hartzen Osasun Departamentua, batez ere COVID-19aren txertaketari dagokionez, Nafarroan kutsatzeen areagotzea ekidite aldera?

Iruñean, 2023ko urtarrilaren 3an

Foru parlamentaria: Patricia Fanlo Mateo